***ПРОЕКТ!***

**ДОГОВОР**

**№ РД –…….. –…....... / ................. 2017 г.**

Днес, ........................... 2017 г., в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. „Света Неделя“ № 5, с БУЛСТАТ № 000695317, представлявано от магистър-фармацевт Лидия Нейчева, заместник-министър на здравеопазването /възложител, съгласно Заповед №РД-01-208 от 13.06.2017 г./ и Ясен Стефанов - и.д. директор на дирекция „ФСДУС“, наричано по-долу за краткост **„ВЪЗЛОЖИТЕЛ“,** от една страна

**и**

„..............................................................”, със седалище и адрес на управление: гр......................................................................, ЕИК ........................., представлявано от ................................................................, в качеството му/им на ...................., наричано по-долу за краткост **„ИЗПЪЛНИТЕЛ“,** от друга страна

на основание чл. 112 от Закона за обществените поръчки и Решение № ............................... на ВЪЗЛОЖИТЕЛЯ за определяне на изпълнител по съответните обособени позиции от обществена поръчка с предмет: ***„Доставка на китове, реактиви и консумативи за дейности по Наредба № 26/2007 г., за предоставяне на акушерска помощ на здравно неосигурени жени и за извършване на изследвания извън обхвата на задължителното здравно осигуряване на деца и бременни жени“,*** се сключи настоящият договор за следното:

**I. ПРЕДМЕТ И СРОК НА ДОГОВОРА**

1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на китове, реактиви и консумативи за дейности по Наредба № 26/2007 г. за предоставяне на акушерска помощ на здравно неосигурени жени и за извършване на изследвания извън обхвата на задължителното здравно осигуряване на деца и бременни жени, наричани по-долу в настоящия договор “стоки”, както следва:

|  |  |  |  |  |
| --- | --- | --- | --- | --- |
| **Поз. №** | **НАИМЕНОВАНИЕ НА МЕДИЦИНСКОТО ИЗДЕЛИЕ/РЕАКТИВ/ КОНСУМАТИВ** | **MЯРКА** | **KОЛИЧЕСТВО ДО:** | **ПРЕДЛОЖЕНИЕ НА УЧАСТНИКА**  **МАРКА, МОДЕЛ и КАТ. №,** |
|  |  |  |  |  |
|  |  |  |  |  |

**II. ЦЕНИ И ОБЩА СТОЙНОСТ НА**

**ДОСТАВКИТЕ ПО ДОГОВОРА**

2.1. **Цената** на стоките по чл. 1., съгласно представено ценово предложение, неразделна част от договора, е както следва:

|  |  |  |  |  |
| --- | --- | --- | --- | --- |
| **Поз.№** | **НАИМЕНОВАНИЕ НА МЕДИЦИНСКОТО ИЗДЕЛИЕ КИТ/РЕАКТИВ/КОНСУМАТИВ** | **Количество до:** | **Ед. цена без ДДС** | **Обща ст-т в лева без ДДС** |
|  |  |  |  |  |
|  |  |  |  |  |
| **ОБЩА СТОЙНОСТ БЕЗ ДДС:** | | | |  |
| **ДДС 20%:** | | | |  |
| **ОБЩА СТОЙНОСТ С ДДС:** | | | |  |

2.2. Цената включва стойността на стоката, включително опаковка, застраховка и транспорт до крайните получатели /съответните лечебни заведения/, при минимален срок на годност на доставяните стоки не по-кратък от 75 /седемдесет и пет/ на сто от обявения от производителя към датата на всяка доставка.

2.3. Общата стойност на договора е до .......... (....................................) лева без включен ДДС или до .......... (....................................) лева, с включен ДДС.

2.4. Цената по договора е фиксирана и не подлежи на промяна за срока на действие на договора, освен в случаите на чл. 116 от ЗОП. Цената по т. 2.1. включва всички разходи на ИЗПЪЛНИТЕЛЯ за изпълнението на поръчката, както и всички дължими данъци и такси.

**ІII. УСЛОВИЯ И НАЧИН НА ПЛАЩАНЕ**

3.1. Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената в чл. 16.3. банкова сметка на ИЗПЪЛНИТЕЛЯ.

3.2.Заплащането на стоките по сключения договор за доставка се извършва в български лева, по банков път, в срок до 30 дни след представяне на следните документи:

3.2.1. доставна фактура, съставена съгласно изискванията на ЗДДС и ППЗДДС (оригинал и два броя заверени копия);

3.2.2 приемателно-предавателни протоколи, подписани от крайните получатели и директора на лечебното заведение/ректорa на медицинския университет, съгласувани от Министерство на здравеопазването, дирекция „Медицински дейности“;

3.2.3. писмени заявки-разпределения, съгласувани от Министерство на здравеопазването, дирекция „Медицински дейности“;

3.2.4. обобщен опис на приемателно-предавателните протоколи;

3.2.5. декларация за съответствие от производителя или негов упълномощен представител и/или Сертификат за качество – „СЕ“ маркировка;

3.2.6. сертификат за качество на медицинските изделия за всяка отделна партида, издаден от производителя;

3.2.7. сертификат за анализ издаден от производителя, удостоверяващ датата на производство и срока на годност.

3.3. В случай, че посочените по-горе документи са нередовни или не са комплектовани, същите се връщат на ИЗПЪЛНИТЕЛЯ с приемателно-предавателен протокол за отстраняване на нередностите.

3.4. Срокът за плащане започва да тече от датата на представянето на последния изискуем документ.

**IV. СРОК НА ДОСТАВЯНЕ**

4.1. Всяка доставка следва да бъде изпълнена в срок до 10 (десет) работни дни след получаване на писмена заявка от ВЪЗЛОЖИТЕЛЯ.

4.2.1. ИЗПЪЛНИТЕЛЯТ се задължава, в срок до два дни преди всяка доставка да уведоми писмено или по факс ВЪЗЛОЖИТЕЛЯ за извършване на доставките на стоките, предмет на настоящия договор.

4.2.2. В случай на доставка на стоки с остатъчен срок на годност по–малък от 75% (седемдесет и пет процента) от обявения от производителя, ИЗПЪЛНИТЕЛЯТ се задължава да посочи това изрично в уведомлението за извършване на доставка по т.4.2.1., като укаже на ВЪЗЛОЖИТЕЛЯ:

- за коя стока се отнася намаленият остатъчен срок на годност;

- цялото или само част от заявеното от ВЪЗЛОЖИТЕЛЯ количеството стоки от съответния вид е с остатъчен срок на годност по–малък от 75% (седемдесет и пет процента) от обявения от производителя;

4.2.3. Доставка на стоки с остатъчен срок на годност по - малък от 75% (седемдесет и пет процента) от обявения от производителя се извършва само след получаване на писмено съгласие за приемане на конкретната доставка от страна на Възложителя. До получаване на съгласието по предходното изречение, сроковете за доставка на посочената в писменото уведомление стока с остатъчен срок на годност по–малък от 75% (седемдесет и пет процента) от обявения от производителя, спират да текат.

4.2.4. За останалите стоки, предмет на конкретната заявка, изпълнителят се задължава да спазва сроковете за доставка, разписани по-горе в т.4.1.

4.2.5. Надлежното уведомяване от страна на ИЗПЪЛНИТЕЛЯ и съответното съгласие за приемане на стоки с остатъчен срок на годност по - малък от 75% (седемдесет и пет процента) от обявения от производителя от страна на ВЪЗЛОЖИТЕЛЯ, не изключва начисляването на неустойките, предвидени в чл. 10.4. от настоящия договор.

4.2.6. При невъзможност за извършване на доставките на стоките, предмет на настоящия договор, ИЗПЪЛНИТЕЛЯТ се задължава да уведоми писмено или по факс ВЪЗЛОЖИТЕЛЯ.

4.3. За всички позиции, които се оферират комплексно, доставката следва да бъде извършена също комплексно (едновременно да бъдат доставени всички позиции в количества, съгласно заявката на ВЪЗЛОЖИТЕЛЯ). Частични доставки няма да бъдат приемани и съответно заплащани от възложителя.

**V. МЯСТО НА ДОСТАВЯНЕ**

5.1. За място на доставяне на стоките по настоящия договор се определят седалищата на крайните получатели - генетични лаборатории и отделения към лечебните заведения и медицински факултети на територията на цялата страната, съгласно конкретните Заявки на Възложителя, изброени по - долу, както следва:

|  | |
| --- | --- |
| **Наименование** | **Лечебно заведение/медицински университет** |
| Лаборатория по клинична генетика | Университетска специализирана болница за активно лечение по акушерство и гинекология „Майчин дом“ – ЕАД, София |
| Генетична лаборатория | Катедра по медицинска генетика, Медицински факултет – Медицински университет, София |
| Хормонална лаборатория „Неонатален скрининг и функционална ендокринна хормонална диагностика“ | Университетска специализирана болница за активно лечение по детски болести" – ЕАД, София |
| Отделение по медицинска генетика | Университетска многопрофилна болница за активно лечение "Св. Георги" – ЕАД, Пловдив |
| Лаборатория по медицинска генетика | Университетска многопрофилна болница за активно лечение "Св. Марина" – ЕАД, Варна |
| Лаборатория по медицинска генетика | Университетска многопрофилна болница за активно лечение "Д-р Г. Странски" – ЕАД, Плевен |
| Катедра по молекулярна биология, имунология и медицинска генетика | Медицински факултет – Тракийски университет, Стара Загора |
| Лаборатория по Геномна диагностика | Център по молекулна медицина, Катедра по Медицинска Химия и Биохимия - Медицински университет, София |

5.2. Рискът от случайното погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне с приемателно-предавателен протокол.

**VI. ДАТА НА ДОСТАВЯНЕ НА СТОКИТЕ**

6. За дата на доставяне се счита датата, на която стоките са доставени до крайните получатели, при условията на т. 9.2. от настоящия договор.

**VII . ЗАДЪЛЖЕНИЯ НА ИЗПЪЛНИТЕЛЯ**

7. ИЗПЪЛНИТЕЛЯТ се задължава:

7.1. В срок до два дни преди всяка доставка да уведомява писмено или по факс ВЪЗЛОЖИТЕЛЯ за извършване на доставките на стоките. Уведомлението по предходното изречение следва да съдържа информацията по чл. 4.2.1. или по чл. 4.2.2., в зависимост от характеристиките на доставяните стоки, предмет на конкретната заявка.

7.2. Да достави стоките в договорения срок и да ги предаде на крайните получатели.

7.3. Да предаде стоките, пакетирани и маркирани в съответния вид, количество и качество на мястото на доставяне.

7.4. При подписването на договора да представи:

а) документи по чл. 112, ал. 1 от ЗОП**,** издадени от компетентните органи;

б) гаранция за изпълнение, в една от формите, определени в чл. 111, ал. 5 от ЗОП, която се освобождава до 30 дни след приключване изпълнението на договора. Гаранцията е в размер на 3 % от стойността на договора без ДДС и възлиза на .................... лева.

7.5. Да доставя изделия, които имат „СЕ“ маркировка, съгласно изискванията на действащото законодателство.

7.6. Да доставя стоките със сертификат за качество от производителя, издаден за всяка отделна партида.

7.7. Да доставя стоките със сертификат за анализ издаден от производителя, удостоверяващ датата на производство и срока на годност.

**VIII. ЗАДЪЛЖЕНИЯ НА ВЪЗЛОЖИТЕЛЯ**

8. ВЪЗЛОЖИТЕЛЯТ се задължава:

8.1. Да приеме доставените в срок и на място стоки, съответстващи по вид, количество и качество на описаното в настоящия договор.

8.2. Да заплати доставените стоки по реда на т. 3 от настоящия договор.

8.3. В случаите по чл. 4.2.2. от настоящия договор, при наличието на воля в тази насока, ВЪЗЛОЖИТЕЛЯТ може да приеме стоките с остатъчен срок на годност по-малък от 75 % от обявения от производителя, като изпрати на ИЗПЪЛНИТЕЛЯ писмено съгласие за приемане на конкретната доставка. В случаите на отказ от приемане на гореописаната стока, ВЪЗЛОЖИТЕЛЯТ дължи уведомяване също.

8.4. След приключване изпълнението на договора да освободи гаранцията за изпълнение, без да дължи лихви за срока, през който средствата законно са престояли у него.

**IX. ПРИЕМАНЕ И ПРЕДАВАНЕ НА СТОКИТЕ**

9.1. Приемането на стоките се извършва на мястото на доставяне от представител на крайните получатели.

9.2. ИЗПЪЛНИТЕЛЯТ и представител на крайните получатели подписват приемателно-предавателен протокол, удостоверяващ получаването на стоките.

**Х. КАЧЕСТВО, ГАРАНЦИИ И СРОК НА ГОДНОСТ**

10.1. Качеството на стоките, предмет на настоящия договор, следва да отговаря на техническите стандарти на производителя, което се удостоверява със сертификат за качество, издаден от компетентен орган в страната на производителя.

10.2. Към датата на доставката, остатъчният срок на годност на стоките, предмет на настоящия договор, следва да бъде не по–малък от 75% (седемдесет и пет процента) от обявения от производителя.

10.3. Доставка с остатъчен срок на годност по-малък от 75 на сто от обявения от производителя се извършва само с писмено съгласие на ВЪЗЛОЖИТЕЛЯ. При липса на писмено съгласие или при получено от ИЗПЪЛНИТЕЛЯ уведомление за отказ от приемане на стоки с остатъчен срок на годност по-малък от 75 на сто от обявения от производителя, ВЪЗЛОЖИТЕЛЯТ не дължи плащане за доставените и получени от крайните получатели стоки. Последните подлежат на възстановяване по реда за рекламация на стоки с явни недостатъци, подробно разписан по-долу в Раздел ХІ от настоящия договор.

10.4. При доставка на медицински изделия с остатъчен срок на годност по-малък от 75 на сто от обявения от производителя, ИЗПЪЛНИТЕЛЯТ дължи неустойка, както следва:

10.4.1. 74,99 % - 60 % - 5 % върху стойността на доставката;

10.4.2. 59,99 % - 50 % - 10 % върху стойността на доставката;

10.4.3. 49,99 % - 40 % - 20 % върху стойността на доставката;

10.4.4. 39,99 % - 30 % - 30 % върху стойността на доставката;

10.5. ВЪЗЛОЖИТЕЛЯТ може да откаже приемането на стоките, ако в деня на тяхното пристигане или приемане остатъчният срок на годност е по – малък от определения в т. 10.2. минимален срок на годност.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

11.1. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а) количество, некомплектност на стоките или техническата документация и различен от указания в чл. 10.2. от настоящия договор остатъчен срок на годност (явни недостатъци);

б) качество (скрити недостатъци):

- при доставяне на стоки не от договорения вид, посочен в чл. 1;

- при констатиране на дефекти при употреба на стоките.

11.2. Рекламации за явни недостатъци на стоките се правят от ВЪЗЛОЖИТЕЛЯ, чрез крайните получатели на стоките, в момента на предаването им, за което се съставя протокол, подписан и от двете страни.

11.3. Рекламации за скрити недостатъци се правят през целия срок на годност на доставените стоки, като рекламацията се придружава задължително от констативен протокол, издаден от Изпълнителната агенция за лекарствата.

11.4. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти в 15 (петнадесет) дневен срок от констатирането им.

11.5. В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на ВЪЗЛОЖИТЕЛЯ.

11.6. В 10 (десет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно дали приема рекламацията или я отхвърля.

11.7. При рекламация за явни недостатъци ИЗПЪЛНИТЕЛЯТ е длъжен в едномесечен срок от получаване на рекламацията за своя сметка и риск да достави на мястото на доставяне количеството липсващи в доставката/некомплектни/ или с различен от указания в чл. 10.2. от настоящия договор остатъчен срок на годност договорени стоки.

11.8. При рекламация за скрити недостатъци ИЗПЪЛНИТЕЛЯТ е длъжен в едномесечен срок от получаването й да замени доставените недоговорени по вид/дефектни стоки за своя сметка и риск или по преценка на ВЪЗЛОЖИТЕЛЯ да върне съответната част от заплатената цена, ведно с дължимите лихви.

11.9. Изборът на посочените по-горе възможности да се върне съответната част от платеното или да се доставят нови стоки принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.

11.10. Рекламираните стоки се съхраняват от съответния краен получател до уреждане на рекламациите.

**ХІІ. ОТГОВОРНОСТ ПРИ НЕИЗПЪЛНЕНИЕ**

12.1. За неизпълнение на задълженията си по настоящия договор с изключение на тези по т. 10.2. и т. 10.3., ИЗПЪЛНИТЕЛЯТ дължи неустойка в размер на **0.7%** на ден върху стойността на неизпълненото в договорените срокове задължение, но не повече от **10%** (десет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

12.2. Когато при наличие на рекламации, ИЗПЪЛНИТЕЛЯТ не изпълни задълженията си по раздел ХІ от настоящия договор в срок, същият дължи на ВЪЗЛОЖИТЕЛЯ неустойка в размер на **2 %** от цената на стоките, за които са направени рекламациите.

12.3. ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ като задържа гаранцията за изпълнение по чл. 7.4, буква „б“ от договора.

**XIII. ПРЕКРАТЯВАНЕ**

13.1. При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да развали договора едностранно с 15**-**дневно писмено предизвестие.

13.2. ВЪЗЛОЖИТЕЛЯТ има право да прекрати едностранно и без предизвестие настоящия договор в случай на системно неточно изпълнение на задълженията от ИЗПЪЛНИТЕЛЯ и предявени повече от три рекламации от ВЪЗЛОЖИТЕЛЯ по раздел ХІ.

13.3. В случай, че по отношение на ИЗПЪЛНИТЕЛЯ настъпят обстоятелствата по чл. 54 и чл. 55, ал. 1 от Закона за обществените поръчки, ВЪЗЛОЖИТЕЛЯТ има право да прекрати едностранно настоящия договор, без писмено предизвестие и без да дължи неустойки.

13.4. Извън горепосочените случаи действието на настоящия договор се прекратява:

- по взаимно съгласие на страните, изразено писмено;

- с изтичане на срока, за който е сключен;

- едностранно от ВЪЗЛОЖИТЕЛЯ, с едномесечно писмено предизвестие, като в този случай възложителят не дължи плащане на неустойка, а само заплащане на цената на заявените и доставени по съответния ред стоки, предмет на настоящия договор;

**XІV. ФОРСМАЖОРНИ ОБСТОЯТЕЛСТВА**

14.1. Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

14.2. Ако страната, която е следвало да изпълни свое задължение по договора е била в забава, тя не може да се позовава на непреодолима сила.

14.3. „Непреодолима сила“ по смисъла на този договор е непредвидено и/или непредотвратимо събитие от извънреден характер, възникнало след сключването на договора.

14.4. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

14.5. Докато трае непреодолимата сила, изпълнението на задълженията и свързаните с тях насрещни задължения се спира.

14.6. Не представлява „непреодолима сила“ събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

**ХV. СПОРОВЕ**

15.1. Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

15.2. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХVІ. СЪОБЩЕНИЯ**

16.1. Всички съобщения между страните, свързани с изпълнението на този договор, са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

16.2. За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
* датата на приемането – при изпращане по факс или e-mail.

16.3. За валидни адреси за приемане на съобщения и банкови сметки, свързани с настоящия договор се смятат:

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

„......................“ Министерство на здравеопазването

гр. .... …….. гр. София 1000

ул............... № .. пл. „Света Неделя“ № 5

*тел........ тел........*

*факс........... факс...........*

*е-mail………….. е-mail…………..*

***Банкова сметка Банкова сметка***

ТБ .... БНБ Централно управление

IBAN .... IBAN: BG83 BNBG 9661 3000 1293 01,

BIC код ..... BIC код на БНБ – BNBG BGSD

16.4. При промяна на посочения по чл. 16.3. адрес съответната страна е длъжна да уведоми другата в тридневен срок от промяната.

**ХVІІ. ДРУГИ УСЛОВИЯ**

17.1. Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна, освен в случаите на обезпечаване (гарантиране) на задължения по банкови кредити.

17.2. За неуредените въпроси в настоящия договор се прилага действащото българско законодателство.

**ГАРАНЦИЯ ЗА ИЗПЪЛНЕНИЕ**

17.3. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от Стойността на Договора без ДДС, а именно ……… (…………………………) лева („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

17.4. В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 15 (петнадесет) дни от подписването на допълнително споразумение за изменението.

17.5. Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ и/или;

2. предоставяне на документ за изменение на първоначалната банкова гаранция или нова банкова гаранция; и/или

3. предоставяне на документ за изменение на първоначалната застраховка или нова застраховка.

17.6. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: БНБ ЦЕНТРАЛНО УПРАВЛЕНИЕ

BIC: BNBG BGSD;

IBAN: BG21 BNBG 9661 3300 1293 01.

17.7. Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да бъде безусловна и неотменима със срок на валидност най-малко 30 (тридесет) дни след изтичане срока на договора и изискуема при първо писмено поискване, в което Възложителят заяви, че изпълнителят не е изпълнил задължение по Договора за възлагане на обществената поръчка.

17.8. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

17.9. Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица. Тя трябва да обезпечава изпълнението чрез покритие на отговорността на изпълнителя, със срок на валидност най-малко 30 (тридесет) дни след изтичане срока на договора. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по договора, да бъде безусловна, неотменима и изискуема при първо писмено поискване, в което възложителят заяви, че изпълнителят не е изпълнил задължение по Договора за възлагане на обществената поръчка.

17.10. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

17.11. ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

17.12. Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

17.13. Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

17.14. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

17.15. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при пълно неизпълнение, в т.ч. когато доставките не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

17.16. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

17.17. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 15 (петнадесет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с 17.3. от Договора.

17.18. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**XVІІІ. ЗАКЛЮЧИТЕЛНИ РАЗПОРЕДБИ**

18.1. При съставянето на настоящия договор се представиха следните документи, които са неразделна негова част:

* Решения № РД–11–............. г. на възложителя за определяне на ИЗПЪЛНИТЕЛ на обществена поръчка;
* Документи по чл. 112, ал. 1 от ЗОП;
* Гаранция за изпълнение;
* Ценово предложение.

18.2. Настоящият договор се състави в три еднообразни екземпляра на български език – един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**МАГИСТЪР-ФАРМАЦЕВТ ЛИДИЯ НЕЙЧЕВА**

**ЗАМ. - МИНИСТЪР НА ЗДРАВЕОПАЗВАНЕТО**

*/Възложител, съгласно Заповед №РД-01-208 от 13.06.2017 г./*

**\_\_\_\_\_\_\_\_\_\_\_\_\_\_\_\_\_\_**

**ЯСЕН СТЕФАНОВ**

**И.Д. ДИРЕКТОР НА ДИРЕКЦИЯ „ФСДУС“**